تورکیه جمهوریتی تشقی ایش لر وزیری مولود چاووش اوغلی, لیبیا مسئله سی بوییچه ایککینچی برلین کنفرانسیده, لیبیا ده تینچلیک, خوفسیزلیک و برقرارلیک نینگ تامین ایتیلیشی نی قوللب قوتله یدیگن لیک لری نی معلوم قیلدی.
چاووش اوغلی, تویتر آرقه لی بیرگن بیاناتیده, بیرلشگن ملتلر تشکیلاتی و آلمان نینگ تینگ ریاستیده, آلمان پایتختی برلین ده بولیب اوتگن لیبیا مسئله سی بوییچه ایککینچی برلین کنفرانسی گه اشتراک قیلگن لیک لری نی بیلدیردی.
چاووش اوغلی, "لیبیا نینگ تینچلیگی, خوفسیزلیگی, برقرارلیگی و ایرکین لیگی نی قوللب قوتلش گه دوام ایته گن لیگی میز نی بیلدیردیک" دییه قید ایتدی.
لیبیا مسئله سی گه سیاسی ییچیم یولی تاپیلیشی اوچون بیرینچی سی میلادی 2020- ییل 19- جنوری کونیده بولیب اوتگن کنفرانس نینگ ایککینچی سی گه, لیبیا دن باشقرو کینگشی باشلیغی محمد المنفی و باش وزیر عبدالحمید دبیبه, تورکیه جمهوریتی تشقی ایش لر وزیری مولود چاووش اوغلی و لیبیا بیلن قیزیقیاتگن باشقه اولکه لر نینگ تشقی ایش لر وزیر لری اشتراک قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
